Χρήση εργαλείων τύπου Wiki στην Εκπαίδευση:
Creators: name: Ζιώγκου, Μαριάνθη Αθανασίου
Publisher: name: Aristotle University of Thessaloniki
Year: 2010
Subjects: Web 2.0
Wikis
Εκπαίδευση
Education

description: Οι συνεχείς εξελίξεις στο χώρο του Διαδικτύου έχουν επιφέρει σημαντικές αλλαγές στο χώρο της εκπαιδευτικής τεχνολογίας. Καθοριστικό ρόλο προς αυτήν την κατεύθυνση έχει διαδραματίσει το Web 2.0, μια δεύτερη γενιά διαδικτυακών υπηρεσιών βασισμένων κατ’ εξοχήν στη συμμετοχή του κοινού και τη συνεργασία μεταξύ των χρηστών. Τα τελευταία χρόνια πολλές από τις τεχνολογίες του Web 2.0 έχουν αρχίσει να αξιοποιούνται στο χώρο της εκπαίδευσης. Σημαντικό κομμάτι των τεχνολογιών Web 2.0 αποτελούν τα Wikis, τα οποία αναπτύσσουν ιδιαίτερα ευνοϊκές συνθήκες συνεργατικής μάθησης. Τα Wikis έχουν γίνει ιδιαίτερα δημοφιλή στις μέρες μας λόγω των πολλών δυνατοτήτων που προσφέρουν, όταν χρησιμοποιούνται κατά τη διάρκεια καλά σχεδιασμένων εκπαιδευτικών δραστηριοτήτων. Στην παρούσα μελέτη, εστιάζουμε στα Wikis, παρουσιάζοντας τα βασικά χαρακτηριστικά αυτής της τεχνολογίας και τις δυνατότητες που προσφέρει στους χρήστες της. Επίσης, παρουσιάζεται μία εκτενής έρευνα σχετικά με τη χρήση εργαλείων τύπου Wikis στην εκπαίδευση και γίνεται μια προσπάθεια αξιολόγησης της συνεισφοράς τους στην εκπαιδευτική διαδικασία. Για την αποτίμηση της αποτελεσματικότητας και καταλληλότητας του εργαλείου Wiki στην εκπαίδευση, σχεδιάστηκε, υλοποιήθηκε και αξιολογήθηκε μία πιλοτική μελέτη περίπτωσης σε ένα προπτυχιακό μάθημα του τμήματος Πληροφορικής του Αριστοτελείου Πανεπιστημίου Θεσσαλονίκης, με τίτλο «Ευέλικτη Μάθηση με χρήση ΤΠΕ». Συγκεκριμένα, η μελέτη περίπτωσης παρουσιάζει ένα εργαλείο τύπου Wiki, το FosWiki, το οποίο χρησιμοποιήθηκε στα πλαίσια μιας αυθεντικής εκπαιδευτικής δραστηριότητας για να υποστηρίξει τη συνεργασία των φοιτητών στην εκπόνηση ομαδικής εργασίας. Τα αποτελέσματα της έρευνας έδειξαν πως στα πλαίσια μιας σωστής σχεδίασης, το FosWiki μπορεί να χρησιμοποιηθεί με επιτυχία για την υποστήριξη της συνεργασίας σε πραγματικές εκπαιδευτικές συνθήκες και να αποτελέσει μία ευέλικτη και αποδοτική μορφή συνεργατικής μάθησης στην Τριτοβάθμια Εκπαίδευση.
description: The evolution of the Internet has resulted in a dramatic change in educational technology. An indispensable part of this evolution is Web 2.0, a new generation of web services that are based on the participation and collaboration between users. In the last years, Web 2.0 technologies are emerging as platforms used in various aspects of education. Wikis, a very important technology of Web 2.0, present themselves as an interesting tool for enhancing learning environments. Nowadays, Wikis are very popular owing to their powerful features when used in well-crafted educational activities. In this work we focus on Wikis and present both the basic elements and the features of this technology. Moreover, we present a detailed study of the integration of Wiki-based tools in education and attempt to evaluate their contribution in the educational activity. For the assessment of the suitability and effectiveness of Wiki-based tools in education, we have designed, implemented, and evaluated a pilot case study for an undergraduate course in the Aristotle University of Thessaloniki, entitled “Flexible Learning Using ICT in Education”. More specifically, the case study presents FosWiki, a Wiki-based tool that was used in an authentic educational activity in order to support the collaboration and interaction between the students. The results of this study have proved that FosWiki is a very flexible and efficient form of collaborative learning and can be used with great success for supporting educational activities in higher education.